ໄອຍະການອັງກິດ ທ້າທາຍການສືບສວນ ຜູ້ພິພາກສາສານນາໆຊາດ ໃນກຳປູເຈຍ
ໄອຍະການອັງກິດ ໃນສານດໍາເນີຄະດີຂະເໝນແດງ ທ້າທາຍການສືບສວນຂອງ ພວກຜູ້ພິພາກສາ.
ທະນາຍຄວາມອັງກິດທ່ານນຶ່ງ ທີ່ຮັບພາລະໜ້າທີ່ດໍາເນີນ ຄະດີພວກອາຊະຍາກອນສົງຄາມຂະເໝນແດງໄດ້ທໍາການ ກ່າວຫາຢ່າງເປັນທາງການພວກພິພາກສາສານອາຍາ ນາໆຊາດທີ່ກໍາລັງທໍາການສືບສວນພວກຈໍາເລີຍຢູ່ໃນເວ ລານີ້ວ່າ ໃຊ້ອໍານາດເກີນຂອບເຂດຂອງເຂົາເຈົ້າໃນການ ຖົກຖຽງກັນຢ່າງເລິກເຊິ່ງນັ້ນ ໄອຍະການ Andrew Cayley ໄດ້ຂໍອຸທອນຢ່າງເປັນທາງການຕໍ່ຄໍາສັ່ງຈາກພວກຜູ້ພິພາກສາເຢຍຣະມັນແລະກໍາປູເຈຍທີ່ກໍາລັງທໍາການສືບສວນສອບສວນຄະດີດັ່ງກ່າວ ໃຫ້ທ່ານຖອນຖ້ອຍຖະແຫລງທີ່ໄດ້ກ່າວໄປຫວ່າງໄວໆມານີ້ທີ່ຮຽກຮ້ອງໃຫ້ມີການສືບສວນສອບສວນຢ່າງຄົບຖ້ວນຫລາຍຂຶ້ນກ່ຽວກັບພວກຕ້ອງຫາຂະເໝນແດງ 2 ຄົນນັ້ນ ທ່ານ Cayley ໂຕ້ແຍ້ງຢູ່ໃນຄໍາອຸທອນຂອງທ່ານຕໍ່ຄໍາສັ່ງດັ່ງກ່າວວ່າ ເປັນການກະທໍາແບບພະລະການ ແລະວ່າມັນເປັນການເຂົ້າແຊກແຊງໃນພັນທະຂອງທ່ານເພື່ອແຈ້ງໃຫ້ປະຊາຊົນຊາບກ່ຽວກັບການດໍາເນີນ ການຂອງສານນັ້ນ ສານອາຍານາໆຊາດ ໄດ້ຕັດສິນຫົວໜ້າຄວບຄຸມຄຸກທີ່ມີຊື່ສຽງເນົ່າເໝັນໄປແລ້ວວ່າມີຄວາມຜິດ ແລະໃນອີກບໍ່ດົນນີ້ກໍຈະມີການໄຂການດໍາເນີນຄະດີຜູ້ນໍາສູງສຸດຄົນນຶ່ງໃນບັນດາຜູ້ນໍາສູງສຸດຂະເໝນແດງ 4 ຄົນທີ່ຍັງມີຊີວິດຢູ່ນັ້ນ ເຖິງຢ່າງໃດກໍດີ ບັນດາເຈົ້າໜ້າທີ່ສານອາຍາດັ່ງກ່າວຍັງຕົກລົງກັນບໍ່ໄດ້ກ່ຽວກັບວ່າ ຈະດໍາເນີນຄະດີຜູ້ຕ້ອງຫາຄົນທີ 3 ຫລືທີ 4 ຫລືບໍ ໃນຂະນະທີ່ພວກທ່ານປະເຊີນກັບການຄັດຄ້ານຢ່າງແຂງຂັນຈາກລັດຖະບານນາຍົກລັດຖະ ມົນຕີຮຸນແຊນນັ້ນ